B-budgettale 1. behandlinger budget 2022 - 2025

DET ER IKKE EN KOLD TID VI LEVER I, som Kim Larsen sang i tidernes morgen. Det er en svær tid, vi lever i.

Der er to måder at anskue verden på. Som man siger:  Nogle vælger at se flasken som halvt fyldt – de positive fortællere. 
Nogle ser flasken som halv tom – de negative fortællere; dem der kun ser udfordringer.

Jeg begynder med den positive byråds-fortælling – set med radikale briller:
1. Liste B er meget tilfredse med, at vi sammen med SF, K og A har fået iscenesat gennemtænkte minimums-normeringer for de mindste børn i vuggestuer og børnehaver
2. Liste B er glade for, at RV, SF, K og A i de seneste to år har fået vedtaget to konstruktive, velovervejede og balancerede budgetter, til rigtig god gavn for kommunens borgere og virksomheder
3. Liste B er glade for, at Randers kommune spiller positivt med på klimaet og natur

Nu til den negative fortælling – aktuelle udfordringer set med radikales B-briller:
1. På socialområdet – især området ”særligt dyre enkeltsager” er der et nærmest uhåndterligt udgiftspres, som hverken Randers kommune eller masser andre af landets kommuner, kan håndtere/finansiere. Ved denne svære udfordring tænkes også på handicapområdets forhold.
2. På den lange bane er der svære udfordringer på ældre-området grundet det såkaldte demografi-tryk – og hos de unge er der desværre mange, som har ondt i psyken, og har det svært i livet; en udfordring vi byødder må reagere på, NU!
3. Natur, og især klima udfordringen er mega stor. Her må handles hurtigt; og endnu mere ambitiøst. Det kræver situationen (jf. FN Klimapanels dugfriske opråb!). Det skylder vi de kommende generationer
[bookmark: _GoBack]Radikale i Randers Kommune vil velfærd for alle, i årene der kommer. For os radikale handler det om ordentlighed, menneskelighed og ansvarlighed. 
Vi er bevidste om, at erhvervslivets forhold er en vigtig dynamo, for fastholdelse af velfærd i Randers kommune. Derfor er der en lige linje fra erhvervslivets forhold, til en ny broforbindelse/Ringboulevard, og følgelig fortsat fremtidig velfærd for alle kommunens borgere. 
Kulturens forhold spiller også positivt med, når vi taler erhvervs og kommune udvikling – vil jeg kraftigt påpege!
For radikale handler fremtidig velfærd hos os tillige om, at der investeres i vores børns uddannelse, i stedet for at spare.
For vi Radikale er det indlysende, at der skal være udvikling i hele kommunen, både i og udenfor Randers by. Lige fra Langå, Randers og til Havndal.


Det ER en på mange måder svær tid, vi lever i – og det bliver en svær torsdag i denne uge, når budget 2022- 2025 forhandles, og vedtages. Vores lokale velfærd er under stærkt pres. Vi kan ikke selv løse alt uden landspolitisk hjælp, det er de barske økonomiske realiteter, forvaltningen fremfører.

Radikale Venstre lokalt mener, at landsniveauet må punge mere ud til de stor sociale udfordringer – ellers går det galt.
Radikale Venstre lokalt mener, at landsniveauet også skal spille med os økonomisk; både til ny broforbindelse og Ringboulevarden.

Minimumsnormeringer til de mindste børn er en god beslutning, men er også dyr. Derfor er Radikale Venstre med på en lille skattestigning på 0,1 procent til medfinansiering af dette børnevenlige tiltag. Det tror vi, at de fleste, både forældre og bedsteforældre, støtter – for det handler om, at give vores mindste børn en vigtig og god start i livet.

I øvrigt. Besparelsen fra år 2023 og fremad, der ses på Randers Specialskole, skal fjernes fuldstændigt, inden vi kommer til budgetåret 2023.



I de seneste to år har Randers kommune haft to brede budgetforlig, rent politisk. I begge år anført, af RV, SF, K og A. 
Der har været gode snakke og synergier mellem her nævnte fire partier – til gavn for kommunens borgere og virksomheder.
Seneste to års budgetter har været økonomisk og socialt vel balancerede, hvor fremtidig kommune og erhvervs-udvikling også har haft det nødvendige fokus.


Jeg håber, at RV, SF, K og A fortsætter den gode tone, stemning og ligeværdighed ved budget-forhandlingerne, nu på torsdag.
Jeg håber selvfølgelig andre spiller med på samme positive streng – der skal samarbejdes ligeværdigt… duopolet, ”del og hersk kulturen”, skal for altid høre fortiden til.



Tak for ordet – OG tak til forvaltningen for super sagsfremstilling.




